Fylkesmannen i Hedmark har godkjent Nordens Paganister som et eget trossamfunn. I spissen for paganistene står skogheksa Lena Ragnvaldsdatter Skarning.

Konfirmasjon og bryllup

– Det er spennende og historisk. Vi har jobbet lenge med vedtekter, retningslinjer og trosbekjennelse, men nå er Nordens Paganister endelig et faktum, sier Lena Ragnvaldsdatter Skarning, også kjent som skogheksa fra Nord-Odal.

Trossamfunnet ble nylig godkjent av Fylkesmannen i Hedmark, med de rettigheter og plikter det innebærer. Blant annet har paganistene utarbeidet ritualer for små barn som skal ønskes velkommen til jorden, og vielsesritualet er også klart.

– Vi jobber for å få på plass et overgangsrituale for ungdom, tilsvarende konfirmasjon, og er også godt i gang med å lage en minneseremoni ved bortgang, sier Lena.

Ikke tryllekunster, men praktisk magi

Lena Ragnvaldsdatter Skarning har praktisert som heks siden hun var 18 år. Så lenge hun kan huske, har hun vært interessert i magi. I 2003 fikk hun til og med statsstøtte for å drive med heksekunster, godkjent av daværende næringsminister Ansgar Gabrielsen.

LAGER VASKEMIDLER: Lena lager det meste av vaskemidler og tannkrem selv med oljer og urter. Foto: Ann-Kristin Mo / NRK

– Jeg driver ikke med tryllekunster, men med praktisk magi. Det dreier seg om bruk av krefter i naturen for å oppfylle ønsker og ikke minst gjøre det beste ut av ulike situasjoner. Slik kan man påvirke på en konstruktiv måte, isteden for å føle seg som et offer for omstendighetene, sier Lena.

Hun bruker farger, krystaller, mat og urter i arbeidet. Alle dager har ifølge Lenas tro en herskende planet som gjør at de ulike ukedagene egner seg til forskjellige aktiviteter.

– Mat, urter, krystaller, farger og symboler er blant annet det som kan være med på å påvirke resultatet og utfallet. Dette er magi i praksis, eller hverdagsmagi som det også kalles.

Symbolikk og påvirkningskraft Dag Søndag Mandag Tirsdag Onsdag Torsdag Fredag Lørdag Planet Sola Månen Mars Merkur Jupiter Venus Saturn Farge Gul, gull, orange,gyllen Hvit, naturfarget, indigo, honning, beige, lysegrå, sølv, lilla, månefarger Rød Blå, hvit, sølv, stål, petroleum Grønn Duse pateller, spesielt rosa og lys grønn Mørke farger, spesielt svart, brun, mørk grå Attributter Styrke, suksess, vekst, nye begynnelser, egoisme, mannlig fruktbarhet, maskulinitet, personlig styrke, lederevne, livsglede, individualitet, karriere, framgang Intuisjon, fantasi, drømmer, klarsyn, innsikt, kvinnelig fruktbarhet, moderlighet, omsorg, sykluser, kvinnekraft, transformasjon, illusjoner, spådom, underbevissthet Krigersk energi, aggresjon, sinne, heftig tmperament, viljestykr, hevn, motstandskraft, mot til oppgjør Kommunikasjon på alle plan, reise, bevegelse, lureri, tyveri, tankevirksomhet, fleksibilitet, oversikt, klarhet, eksamensforberedelser, hukommelse, tale, helse og helbred Juridiske og finansielle anliggender, materialisme, rettferdighet, ekspansjon, bedriftsutvikling, ansvar, velstand, autoritet, moral, bevar rikdom og velstand Nytelse, kjærlighet, forelskelse, romantikk, skjønnhet, velvære, kultur, vennskap, erotikk, estetikk, kunst Avslutninger, sorg, død, aøderdom, struktur, læring, lekser, karma, begrensninger, plikter, historie, tålmodighet, avholdenhet, løsrivelse, restriksjoner, fortid, forfedre Symboler Solsymboler, gudesymboler, ild Månesymboler, gudinnesymboler, salt, vann Krigssymboler, våpen Sverd, fjær, penn, bøker, briller Vektskåler, dommerhammer, overfødighetshorn Smykker, kunst, parfymeflakong Timeglass, klokke, solur, speil Mat/drikke Gulrøtter, mais, egg (spesielt plommen), fjærkre, sitrusfrukter, spirer, frø, korn Egg (spesielt eggehviten), ris, poteter, slangeagurk, aubergine, meieriprodukter, storfe, fisk skalldyr, blåbær Sterk mat, tomat, paprika, jalapeno, oregano Lam, blomkål, gele, mousse, sufflè (luftig mat) Vilt, brokkoli, erter, sukkererter, spinat, blomkål, romanesco, kål, pærer, plommer, druer, vin Epler, kaker, søtsaker, kirsebær, honning, kokos, aprikos, mango Rotgrønnsaker, sopp Urter/planter Ringblomst, solsikke, løvetann, gurkemeie Jasmin, stjerneanis, lavendel, safran Chili, pepper, oregano, hvitløk, løk Mynte, rosmarin, eukalyptus Einer, laurbær, purre, dill Kanel, kardemomme, vanilje, nellik, roser, merian, ingefær, basilikum, koriander, muskat Sennepsfrø, karve, valmuefrø, lakris, blekksprut, mørkt kjøtt, lever Steiner/krystaller Solstein, gul kalsitt, citrin, diamant, azuritt Månestein, krystall, ametyst, perle, krystallisk akvamarin, aqua, aurakrystall Granat, hematitt Krystall, påfuglsten, staurolit Aventurin Rubin, jordbærjaspis, rosenkvarts Hematitt, turmalin, apachetåre, snøfnuggobsidian, svart obsidian, apatit, onyks Metall Gull Sølv Jern, messing Kvikksølv, aluminium Tinn Kobber Bly

– Noen tror at vi hekser har dårlige hensikter og er onde. Slik er det ikke. Vi tror på karma, og alt vi sender ut får vi tilbake. Vi gjør sjeldent ting som kan skade andre. Hvis vi prøver å få til ting som bare gavner oss selv, vil det falle tilbake på oss, sier skogheksa.

VIELSE: Lena og mannen hennes Walenti Løkken ble viet under en sermoni for noen år siden. Det var slik ønsket om et godkjent trossamfunn oppsto for å formalisere viktige begivenheter i livet som dåp, bryllup, konfirmasjon og gravferd. Foto: Privat

Årstidsfeiringer/sabbater for Nordiske Paganister Ekspandér faktaboks 31. oktober: Samhain. De dødes dag. En av to dager i året hvor sløret mellom verdenene er spesielt tynt, og man kan kommunisere med andre dimensjoner. Dagen kan markeres ved å tenne lys på en grav eller rituelle handlinger som hedrer de døde.

De dødes dag. En av to dager i året hvor sløret mellom verdenene er spesielt tynt, og man kan kommunisere med andre dimensjoner. Dagen kan markeres ved å tenne lys på en grav eller rituelle handlinger som hedrer de døde. 22. desember: Vintersolverv. Årets lengste natt. Gamle tradisjoner sier at man skal holde liv i et bål eller et stearinlys hele natten for å beskytte seg. Paganister starter feiring med mat, gaver og et tre pyntes for å hedre at sola snur og lysere tider er i vente.

Årets lengste natt. Gamle tradisjoner sier at man skal holde liv i et bål eller et stearinlys hele natten for å beskytte seg. Paganister starter feiring med mat, gaver og et tre pyntes for å hedre at sola snur og lysere tider er i vente. 2. februar. Impolc. Lysfest. Mange stearinlys tennes og familie og venner samler seg til fest. Enkelte møtes for å lage stearinlys. Nå planlegges hva som skal sås og plantes av urter og andre nyttevekster. Hvis man har nye prosjekter på gang, kan man legge inn ønsker om suksess i frøene.

Mange stearinlys tennes og familie og venner samler seg til fest. Enkelte møtes for å lage stearinlys. Nå planlegges hva som skal sås og plantes av urter og andre nyttevekster. Hvis man har nye prosjekter på gang, kan man legge inn ønsker om suksess i frøene. Ca 22. mars. Vårjevndøgn. Frøene er i fokus. Disse plantes sås gjerne nå. Egg brukes i denne feiringen. Man kan male egg med symboler for sola og for gode ønsker. Egg graves ned som offergaver.

Frøene er i fokus. Disse plantes sås gjerne nå. Egg brukes i denne feiringen. Man kan male egg med symboler for sola og for gode ønsker. Egg graves ned som offergaver. 31. april: Beltane. Dette er feiringen som symboliserer Gudinnen og Gudens forening. Guden og sola befrukter Moder Jord. Det er vanlig å tenne et stort bål denne dagen. Bålet skal bestå av ni bestemte treslag. Det er ulike meninger om hvilke sorter det skal være, men det viktigste er at det er ni forskjellige. Dette er en av to dager i året at sløret mellom verdenene er tynt.

Dette er feiringen som symboliserer Gudinnen og Gudens forening. Guden og sola befrukter Moder Jord. Det er vanlig å tenne et stort bål denne dagen. Bålet skal bestå av ni bestemte treslag. Det er ulike meninger om hvilke sorter det skal være, men det viktigste er at det er ni forskjellige. Dette er en av to dager i året at sløret mellom verdenene er tynt. 22. juni: Sommersolverv. Dette er årets lengste dag. Solas styrke blir feiret. Skudd, urter og blader kan høstes fra markens grøde. Solguden er på sitt mest kraftfulle, og han vokter over sin høygravide Gudinne. Sang, dans og ikke minst tromming rundt maistangen natten lang.

Dette er årets lengste dag. Solas styrke blir feiret. Skudd, urter og blader kan høstes fra markens grøde. Solguden er på sitt mest kraftfulle, og han vokter over sin høygravide Gudinne. Sang, dans og ikke minst tromming rundt maistangen natten lang. 2. august: Lammas. Det er den første ordentlige innhøstingssabbaten, og korn og mais er sentralt. Det takkes for det naturen gir.

Det er den første ordentlige innhøstingssabbaten, og korn og mais er sentralt. Det takkes for det naturen gir. ca. 21. september: Høstjevndøgn. Den andre av innhøstingssabbatene. Korn og bær står sentralt. Overfloden av markens grøde feires. Natt og dag er igjen like lange, og det er balanse mellom feminin og maskulin, Gud og Gudinne.

Flere godkjente paganistiske trossamfunn

Det finnes flere pagnistiske miljøer som er blitt godkjent som trossamfunn i Norge.

– Jeg kjenner til fire-fem grupper som er blitt godkjente trossamfunn, blant andre shamanister og grupperinger innenfor åsatroen som oppsto på 1980-tallet. Det finnes også aktive miljøer innenfor Wicca som ikke ønsker å være så tilgjengelige, sier Geir Winje, som er dosent i religionvitenskap ved Høgskolen i Sørøst-Norge.

Paganisme Ekspandér faktaboks Paganisme er en internasjonal gruppebetegnelse på gamle naturreligioner.

Forbundet med hedenskap.

De som hadde andre guder enn de romerske, senere dem som hadde andre guder enn kristne.

Opprinnelig brukt om religionene til dem om holdt til utenfor byene eller de religionene som ble holdt utenfor den eller de dominerende religioner i et samfunn.

Paganismen omfatter i europeisk historie blant annet keltisk, norrøn og samisk religion.

Hos paganister finnes det en respekt for alt liv og som regel et ønske om å samarbeide og samhandle, heller enn å dominere andre vesener.

Magi er generelt akseptert. Kilde: Store Norske leksikon

Lena synes det er stort at Nordens paganister nå er et godkjent trossamfunn, særlig med tanke på å få en ramme rundt viktige begivenheter i livet, som for eksempel vigsel.

– Mannen min og jeg ble håndfestet på ordentlig paganistisk vis, og det var en magisk affære. Dette gleder vi oss til å kunne gjøre for andre, sier hun.

Trosbekjennelse for Nordens Paganister Ekspandér faktaboks Jeg tror på Sola, min Gud og Far

Jeg tror på Jorda, min Gudinne og MorJeg tror på Sola, min Gud, den maskuline kraften, som befrukter min Gudinne, Moder Jord, den feminine kraften.

Jeg tror på Månen, som med sine forskjellige faser kan gi innsikt og forståelse av mine egne fysiske og mentale skiftninger. Jeg tror på det evige kretsløpet, sesongenes skiftninger.

Jeg tror at ved å følge naturens syklus, kan man lettere forstå Livets mysterier, Fødsel, Liv og Død. Jeg tror at å utføre seremonier og ritualer for å samstemme seg med naturens syklus, kan gi en dypere forståelse av hvordan alt henger sammen. Jeg anerkjenner naturens elementer: Luft, Ild, Vann og Jord.

Jeg tror elementene og elementalvesnene innehar kvaliteter som kan hjelpe meg, ikke bare de selvsagte fysiske kvalitetene, som gir min fysiske kropp mulighet til å leve, men også gir mer mentale og følelsesmessige kvaliteter. Luften gir god kommunikasjon, klare tanker og overblikk.

Ilden gir gjennomslagskraft, mot, styrke og lidenskap.

Vannet gir intuisjon, renhet, renselse, ærlighet og ekte følelser.

Jorda gir fruktbarhet, trygghet, balanse og manifestasjon. Jeg tror på forfedrene og formødrene, og at ved å gjøre ære på disse og holde deres skikker i hevd, kan jeg få styrke og hjelp i situasjoner jeg trenger det.

Jeg tror på at alt man sender ut kommer tilbake, derfor er jeg tolerant, åpenhjertet og ærlig.

Jeg tror at summen av alt dette gjør det lettere for meg til å være den beste utgaven av meg selv.

ALTER: Hver dag tenner Lena lys på alteret i stua. Alteret består av viktige symboler. Speilet symboliserer at alt slår tilbake på en selv. Foto: Ann-Kristin Mo / NRK

Søknaden om å få vigselsrett er sendt til barne -, ungdoms og familiedirektoratet for godkjenning, og hun regner med et positivt svar.

– Mine viktigste oppgaver nå som forstander blir å samle, opplyse og veilede folk. Ikke minst blir det viktig å bygge nettverk. Det blir spennende å se om flere kan være interessert i dette og hvor mye det vil bre om seg, avslutter Lena.